wannaphong/clean_thaiwikipedia huggingface dataset:
# เทศบาลตำบลนาคำไฮ
เทศบาลตำบลนาคำไฮ เป็นองค์กรปกครองส่วนท้องถิ่นแห่งหนึ่งในอำเภอเมืองหนองบัวลำภู จังหวัดหนองบัวลำภู

 ประวัติ 
เทศบาลตำบลนาคำไฮ แรกเริ่มก่อตั้งตามประกาศกระทรวงลงวันที่ 7 เมษายน พ.ศ. 2530 เรื่อง จัดตั้งสุขาภิบาลนาคำไฮ อำเภอหนองบัวลำภู จังหวัดอุดรธานี โดยให้มีผลตั้งแต่วันที่ 11 มิถุนายน ปีเดียวกันประกาศกระทรวงมหาดไทย เรื่อง จัดตั้งสุขาภิบาลนาคำไฮ อำเภอหนองบัวลำภู จังหวัดอุดรธานี โดยครอบคลุมพื้นที่บางส่วนของตำบลนาคำไฮ อำเภอหนองบัวลำภู จังหวัดอุดรธานี นับเป็นสุขาภิบาลลำดับที่ 3 ของอำเภอ

ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลนาคำไฮ จึงเปลี่ยนแปลงฐานะเป็นเทศบาลตำบลนาคำไฮนับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น

ตำบลนาคำไฮเป็นตำบลที่จัดได้ว่าเจริญและการคมนาคมสะดวกสบายมาก เนื่องจากอยู่ริมถนนทางหลวงสายอุดรธานี-เลย เกือบทุกหมู่บ้าน เป็นรอยต่อเชื่อมหลายอำเภอ ทำให้มีโอกาสค้าขายต่าง ๆ ได้มาก

 อาณาเขต 
 ทิศเหนือ ติดกับ ต.กุดดินจี่ อ.นากลาง จ.หนองบัวลำภู
 ทิศใต้ ติดกับ ต.หนองสวรรค์ อ.เมืองหนองบัวลำภู จ.หนองบัวลำภู 
 ทิศตะวันออก ติดกับ ต.โพธิ์ชัย อ.เมืองหนองบัวลำภู จ.หนองบัวลำภู
 ทิศตะวันตก ติดกับ อ.นากลาง จ.หนองบัวลำภู

 การปกครอง 
เทศบาลตำบลนาคำไฮ ครองคลุมพื้นที่บางส่วนของตำบลนาคำไฮ จำนวน 5 หมู่บ้าน ได้แก่
 หมู่ที่  2 บ้านนาคำไฮ 
 หมู่ 5 บ้านนาคำไฮน้อย 
 หมู่ 6 บ้านนาคำไฮใต้ 
 หมู่ 7 บ้านสว่างอำนวย 
 หมู่ 10 บ้านนาคำไฮใหม่

 อาชีพ 
 อาชีพหลัก ทำนา, ทำสวน
 อาชีพเสริม - ทำไร่, ทอผ้า, จักสาน, ทำผ้าห่ม, ทำขนม 
 สาธารณูปโภค 
จำนวนครัวเรือนที่มีไฟฟ้าใช้ในเขต อบต. 910 ครัวเรือน คิดเป็นร้อยละ 100.00 จำนวนบ้านที่มีโทรศัพท์ 120 หลังคาเรือน คิดเป็นร้อยละ 13.00 ของจำนวนหลังคาเรือน

 การเดินทาง 
อยู่ริมถนนทางหลวงอุดรธานี-เลย ทุกหมู่บ้าน จึงสามารถเดินทางจาก จ.อุดรธานี- เลย ได้สะดวก หรือจะเดินทางจาก จ.ขอนแก่น ก็ลัดสู่ อ.โนนสังมาได้สะดวก รวมทั้งจาก จ.หนองคาย ทางด้าน อ.ท่าบ่อ ก็ผ่าน อ.สุวรรณคูหาได้สะดวกเช่นกัน
เส้นทางรถโดยสารที่ผ่านองค์การบริหารส่วนตำบลนาคำไฮคือ
 รถโดยสารสายหนองบัวลำภู - หนองคาย
 รถโดยสารสายหนองบัวลำภู - สังคม
 รถโดยสารสายหนองบัวลำภู - สุวรรณคูหา
 รถโดยสารสายบ้านขาม - บ้านโนนสมบูรณ์
 รถโดยสารสายอุดรธานี - เลย
 รถโดยสารสายอุดรธานี - เชียงใหม่
 รถโดยสารสายอุดรธานี - พิษณุโลก

 ผลิตภัณฑ์ 
 ผ้าไหม / ผ้าฝ้าย/เครื่องจักสาน/ผ้าห่ม/ขนมแตน
# เหมื่องลัย
เหมื่องลัย  เป็นเมืองของจังหวัดเดี่ยนเบียนในภาคตะวันตกเฉียงเหนือของประเทศเวียดนาม

 เขตการปกครอง 
เหมื่องลัยมี 3 เขตการปกครอง ประกอบด้วย 2 แขวง  และ 1 ตำบล  :
 แขวงซงด่า
 แขวงนาลัย
 ตำบลลัยเนือ

ภูมิอากาศ
# เทศบาลตำบลนามะเฟือง
เทศบาลตำบลนามะเฟือง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ 1-2, 9 ของตำบลนามะเฟืองในอำเภอเมืองหนองบัวลำภู จังหวัดหนองบัวลำภู เดิมมีฐานะเป็นสุขาภิบาลนามะเฟืองซึ่งจัดตั้งขึ้นใน พ.ศ. 2530 และได้รับการจัดตั้งเป็นเทศบาลตำบลใน พ.ศ. 2542 ณ พ.ศ. 2563 ในเขตเทศบาลมีประชากร 4,145 คน

พื้นที่เทศบาลตำบลอยู่บริเวณทิศตะวันออกเฉียงใต้ของอำเภอเมืองหนองบัวลำภู อยู่ห่างที่ว่าการอำเภอเมืองหนองบัวลำภูประมาณ 19.5 กิโลเมตร ห่างจากศาลากลางจังหวัดหนองบัวลำภูประมาณ 22.6 กิโลเมตร อยู่ห่างจากกรุงเทพมหานครประมาณ 523 กิโลเมตร มีพื้นที่รับผิดชอบ 5.27 ตารางกิโลเมตร หรือคิดเป็นพื้นที่ประมาณ 3,293.75 ไร่ และแบ่งชุมชนในเขตเทศบาลออกเป็น 5 ชุมชน ได้แก่ ชุมชนบวรมงคลทองสามัคคี ชุมชนฟ้าประทานดาว ชุมชนเหล่าโพธิ์ทอง ชุมชนตะวันสีทอง และชุมชนเหนือทานตะวัน
 อ้างอิง
# แรงตะวัน
แรงตะวัน เป็นละครโทรทัศน์แนวโรแมนติก-ดราม่า-แอ็คชั่น ผลิตโดย บริษัท เลิฟดราม่า จำกัด โดย วรายุฑ มิลินทจินดา สร้างจากบทประพันธ์ของ เบญจามินทร์ บทโทรทัศน์โดย ศักดิ์ชาย เกียรติปัญญาโอภาส กำกับการแสดงโดย สรัสวดี วงศ์สมเพ็ชร นำแสดงโดยอธิชาติ ชุมนานนท์, ศิรินทร์ ปรีดียานนท์, พชร จิราธิวัฒน์  สุชาร์ มานะยิ่ง, สุริยนต์ อรุณวัฒนกูล, พิตต้า ณ พัทลุง, ชนิดาภา พงศ์ศิลป์พิพัฒน์ และนักแสดงระดับแถวหน้าของเมืองไทยอีกคับคั่ง ออกอากาศทางสถานีวิทยุโทรทัศน์ไทยทีวีสีช่อง 3 ทุกวันพุธ - พฤหัสบดี เวลา 20.20 - 22.50 น. เริ่มตอนแรกวันที่ 15 มิถุนายน พ.ศ. 2559ไก่ วรายุฑ ฟิตติ้ง แรงตะวัน พระ - นาง 2 คู่

รายชื่อนักแสดง
 อธิชาติ ชุมนานนท์  รับบทเป็น  สุริเยนทร์ รุจิกาญจน์กุล (นายภู)
 ศิรินทร์ ปรีดียานนท์  รับบทเป็น  ทานตะวัน อัศภาณุวัตร (เคท)
 พชร จิราธิวัฒน์  รับบทเป็น  วิสุทธิ์  
 สุชาร์ มานะยิ่ง  รับบทเป็น  เพ็ญสิริ 
 สุริยนต์ อรุณวัฒนกูล  รับบทเป็น  ร.ต.ท. เอกณัติ ทรรทราดา (หมวดเอกณัติ)
 พิตต้า ณ พัทลุง  รับบทเป็น  รุจิรา เหมพยัคฆ์ (ขิม)
 เทวินทร์ สุรเชิดเกียรติ  รับบทเป็น  คฑาวุธ เหมพยัคฆ์ (คฑา)
 วรฤทธิ์ เฟื่องอารมย์  รับบทเป็น  นพสิทธิ์ อัศภาณุวัตร (นพ)
 ชนิดาภา พงศ์ศิลป์พิพัฒน์  รับบทเป็น  แขไข เหมพยัคฆ์ (แข)
 จักรกฤษณ์ อำมะรัตน์  รับบทเป็น  เดชา เหมพยัคฆ์
 นฤมล พงษ์สุภาพ  รับบทเป็น  ม้าของเพ็ญสิริ
 เอนก อินทะจันทร์ (แอนนา ชวนชื่น)  รับบทเป็น  ป๊าของเพ็ญสิริ
 สุพจน์ จันทร์เจริญ  รับบทเป็น  ทนายสุพล
 วีระพล จันทร์ตรง (เอ๋ เชิญยิ้ม) รับบทเป็น  จ่ายักษ์
 เฉลิมพล ทิฆัมพรธีรวงศ์  รับบทเป็น  เสือโคร่ง
 ศิรินุช เพ็ชรอุไร  รับบทเป็น  ป้าอุ่นศรี
 รตวรรณ ออมไธสง  รับบทเป็น  ลออ
 เพทาย พลอยมีค่า  รับบทเป็น  ดำเกิง
 ต่อ เตชธุวานันท์  รับบทเป็น  ไอ้จ้อน
 ด.ช.ชาญคามิน ชยางกูร  รับบทเป็น ภาสกร รุจิกาญจน์กุล (น้องพีท)

นักแสดงรับเชิญ
 ภาณุเดช วัฒนสุชาติ  รับบทเป็น  อาทิตย์ (พ่อของสุริเยนทร์)
 เวนย์ ฟอลโคเนอร์  รับบทเป็น  วิทย์ (พ่อของวิสุทธิ์)
 ณิชชาพัณณ์ ชุณหะวงศ์วสุ  รับบทเป็น  สุรีย์ รุจิกาญจน์กุล (แม่ของน้องพีท)
 มยุริญ ผ่องผุดพันธ์  รับบทเป็น  โสภา
 ธนายง ว่องตระกูล  รับบทเป็น  นายอำเภอชัด
 รัชนี ศิระเลิศ  รับบทเป็น  อำพร (แม่ของสุริเยนทร์)
 ทนงศักดิ์ ศุภการ  รับบทเป็น  เสี่ยทนง
 เอ เชิญยิ้ม  รับบทเป็น  จ่าเล็ก
 ด.ญ.วรินท์น่า ธรรมนิธิรัตน์  รับบทเป็น  สุรีย์ รุจิกาญจน์กุล (วัยเด็ก)
 ด.ช.จักริน โมแรน  รับบทเป็น   สุริเยนทร์ รุจิกาญจน์กุล (วัยเด็ก)
 ด.ญ.นภัสธนันท์ นิมจิรวัฒน์ รับบทเป็น ทานตะวัน อัศภาณุวัตร (เคท) (วัยเด็ก)
 ด.ญ.ภิรัญชญา คเชนทร์นุกูล รับบทเป็น รุจิรา เหมพยัคฆ์ (ขิม) (วัยเด็ก)
 กิตติพล เกศมณี  รับบทเป็น ทนายปู

 เพลงประกอบละคร 
 เพลง หลอมละลาย (เพลงเปิดเรื่อง) - ขับร้องโดย TONO & The Dust
 เพลง ใจร้าย (เพลงปิดเรื่อง) - ขับร้องโดย โบกี้ไลอ้อน
 เพลง สายตายาว - ขับร้องโดย Sugar Eyes

 งานสร้าง 

 การตอบรับ 

 การออกอากาศในต่างประเทศ 
 ประเทศกัมพูชา สถานีโทรทัศน์ช่องพีเอ็นเอ็น (2560) 21:00 MON - WED (เริ่มตอนแรก วันที่   2560)
# เอาต์ออฟเดอะวุดส์ (เพลง)
"เอาต์ออฟเดอะวุดส์"  เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ มาจากสตูดิโออัลบั้มชุดที่ห้าในชื่อ 1989 (2014) สวิฟต์ประพันธ์และผลิตเพลงร่วมกับแจ็ก แอนโตนอฟฟ์ ด้วยบทประพันธ์เพลงที่ได้รับแรงบันดาลใจจากความสัมพันธ์ที่ล้มเหลวและความวิตกกังวลที่สวิฟต์ประสบพบเจอ "เอาต์ออฟเดอะวุดส์" เป็นแนวเพลงซินท์ป็อปที่มีองค์ประกอบของยูโรแดนซ์และอินดีทรอนิกา และมีการสังเคราะห์เสียงที่หนัก การวนซ้ำของดรัมแมชชีน และประสานเสียงร้องแบบเลเยอร์

บิกมะชีนเร็กเคิดส์เปิดให้ดาวน์โหลดเพลงนี้เมื่อวันที่ 14 ตุลาคม ค.ศ. 2014 เป็นซิงเกิลประชาสัมพันธ์ของอัลบั้ม 1989 สวิฟต์เปิดตัวมิวสิกวิดีโอในรายการ ดิกคลาร์กส์นิวเยียร์ส์ร็อกกิงอีฟ ทางช่องเอบีซี เมื่อวันที่ 31 ธันวาคม ค.ศ. 2015 โดยวิดีโอดังกล่าวแสดงให้เห็นถึงสวิฟต์ที่กำลังดิ้นรนเพื่อหาทางหนีออกจากป่ามหัศจรรย์ เพลงนี้เปิดตัวในวิทยุเพลงป็อปของสหรัฐและวิทยุร่วมสมัยสำหรับผู้ใหญ่ยอดนิยมโดยเป็นซิงเกิลที่หกของอัลบั้มเมื่อวันที่ 18 มกราคม ค.ศ. 2016 โดยบิกมะชีนเร็กร่วมกับรีพับลิกเรเคิดส์

นักวิจารณ์ยกย่องเพลง "เอาต์ออฟเดอะวุดส์" ว่าเป็นผลงานที่ได้รับอิทธิพลจากคริสต์ทศวรรษ 1980 และบทประพันธ์เพลงบรรยายถึงการมีส่วนร่วมทางอารมณ์ โดยเพลงขึ้นสูงสุดที่อันดับ 18 บนชาร์ตบิลบอร์ดฮอต 100 ในสหรัฐ  และได้รับการรับรองระดับแพลตตินัมโดยสมาคมผู้ประกอบกิจการเพลงของสหรัฐอเมริกา (RIAA) นอกจากนี้ยังขึ้นถึง 20 อันดับแรกบนชาร์ตในออสเตรเลีย แคนาดา และนิวซีแลนด์ สวิฟต์แสดงเพลงนี้ในรายการโทรทัศน์ต่าง ๆ เช่น กูดมอร์นิงอเมริกา และรวมไว้ในรายชื่อการแสดงของเดอะ 1989 เวิลด์ทัวร์ (2015)

 ชาร์ต 
 ชาร์ตรายสัปดาห์ 
+ ตำแหน่งสูงสุดของเพลง "เอาต์ออฟเดอะวุดส์" ชาร์ต (2014–2016) ตำแหน่งสูงสุดItaly (FIMI) 97 Mexico Airplay (Billboard) 47 Poland (Polish Airplay Top 100) 43 UK Singles (Official Charts Company) 136

 การรับรอง 

 ประวัติการจำหน่าย 
 การเผยแพร่ประชาสัมพันธ์ 
+วันวางจำหน่ายและรูปแบบของเพลง "เอาต์ออฟเดอะวุดส์" ภูมิภาค วันที่ รูปแบบ ค่าย อ้างอิง หลากหลาย 14 ตุลาคม 2014 ดิจิทัลดาวน์โหลด บิกมะชีน

 การเผยแพร่ซิงเกิล 
+วันวางจำหน่ายและรูปแบบของเพลง "เอาต์ออฟเดอะวุดส์" ภูมิภาค วันที่ รูปแบบ ค่าย อ้างอิง สหรัฐ 19 มกราคม 2016 วิทยุฮอตร่วมสมัยสำหรับผู้ใหญ่   วิทยุฮิตร่วมสมัย  อิตาลี 5 กุมภาพันธ์ 2016 ออกอากาศทางวิทยุ ยูนิเวอร์แซล
# วอลเลย์บอลชายชิงแชมป์ยูโรเปียนลีก 2015
วอลเลย์บอลชายชิงแชมป์ยูโรเปียนลีก 2015  เป็นครั้งที่ 12 ของการแข่งขัน จัดขึ้นในเมืองวาลบ์จิก ประเทศโปแลนด์ ระหว่างวันที่ 3 กรกฎาคม – 9 สิงหาคม ในรอบคัดเลือก ส่วนรอบสุดท้าย จัดในระหว่างวันที่ 13–14 สิงหาคม

ในรอบชนะเลิศทีมชาติสโลวีเนียชนะทีมชาติมาซิโดเนีย 3–0

 ประเทศที่เข้าแข่งขัน 
กลุ่ม Aกลุ่ม B (22)
 (26)
 (18)
 (28)
 (20)
 (4) (23)
 (23)
 (17)
 (27)
 (11)
 (13)

 รอบคัดเลือก 
 กลุ่ม A 
 ผ่านเข้ารอบสุดท้าย ผ่านเข้ารอบสุดท้าย เนื่องจากเป็นเจ้าภาพในรอบสุดท้าย

|}

เลก 1

|}

เลก 2

|}

เลก 3

|}

เลก 4

|}

เลก 5

|}

เลก 6

|}

กลุ่ม B

|}

เลก 1

|}

เลก 2

|}

เลก 3

|}

เลก 4

|}

เลก 5

|}

 รอบสุดท้าย 
ทีมที่ผ่านการคัดเลือก
 (เจ้าภาพ)

 รอบตัดเชือก 

รอบรองชนะเลิศ

|}

รอบชิงอันดับที่ 3

|}

รอบชิงชนะเลิศ

|}

 อันดับการแข่งขัน 

อันดับทีม   4 5 6 7 8 9 10 11 12 
 ผ่านการคัดเลือกเวิลด์ลีก 2016
# แดน แอครอยด์
แดเนียล เอ็ดเวิร์ด "แดน" แอครอยด์ (เกิด 1 กรกฎาคม ค.ศ. 1952) เป็นนักแสดง นักแสดงตลก นักเขียนบท และนักดนตรีชาวแคนาดา-อเมริกัน เขามีชื่อเสียงครั้งแรกในฐานะเป็นตัวละครในช่วงไพรม์ไทม์ในรายการ แซตเทอร์เดย์ไนต์ไลฟ์ ซึ่งทำให้เขาคว้ารางวัลเอมมี่สาขาบทที่โดดเด่นในประเภทคอมเมดี้-วาไรตี้ และรับบทเป็น เรย์ สแตนด์ ในภาพยนตร์ Ghostbusters (1984) และ Ghostbusters II (1989) ในปี 1990 เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมจากภาพยนตร์เรื่อง Driving Miss Daisy

ในปี ค.ศ. 2002 เขาได้รับการจารึกอยู่ใน แคนาดาวอล์กออฟเฟม นอกจากนี้เขายังมีส่วนร่วมในการก่อตั้งสถานที่ดนตรีบันเทิง เฮ้าส์ออฟบลูส์ ในปี ค.ศ. 1992 และแบรนด์วอดก้า คริสตัลเฮดวอดก้าในปี ค.ศ.2007
# ทูอายส์
ทูอายส์ (:) เป็นเกิร์ลกรุ๊ปที่อยู่ใต้สังกัดของ Sidus HQ ประกอบด้วยสมาชิก 5 คน เปิดตัวพร้อมกับซิงเกิ้ลแรก Don't Mess With Me ในปี 2556 ด้วยคอนเซปของ “สาวดุดัน” (Fierce Girl)ซึ่งปล่อยออกมาใน วันที่ 20 มิถุนายน 2556 ด้วยเอ็มวีเพลงดังกล่าว พร้อมเวอร์ชันดราม่าที่ได้ คิม วู-บินมาเล่นประกอบ ชื่อวงนั้นหมายถึงการสื่อสารผ่านดนตรีผ่านทางดวงตาของแต่ละคน ซึ่งคนที่ติดตามเคป๊อปอย่างใกล้ชิดอาจจะพอคุ้นเคยกับ 2 Eyes มาบ้างแล้วจากผลงานของพวกเธอในการร้องเพลงประกอบละคร สายลมรักในฤดูหนาว ชื่อเพลง A Winter Story เวอร์ชันผู้หญิง

 สมาชิก 
 ชื่อในการแสดง ชื่อจริง วันเกิด ตำแหน่งในวง สัญชาติ กรุ๊ปเลือด ไทย โรมัน ฮันกึล ไทย โรมัน ฮันกึล ฮยางซุก Hyangsook 향숙 ลี ฮยางซุก Lee Hyang-sook  이향숙 (หัวหน้าวง) เสียงหลัก  เกาหลีใต้  A ฮเยริน Hyelyn 혜린 คิม ฮเย-ริน Kim Hye-lyn 김혜린 นักเต้นหลัก แร็ปเปอร์ เกาหลีใต้  Aดาซม Dasom 다솜 ลี ดา-ซม Lee Da-som 이다솜  แร็ปเปอร์หลัก เกาหลีใต้  A ดาอึน Daeun 다은 จอง ดา-อึน Jung Da-eun 정다은เสียงหลัก นักเต้น เกาหลีใต้  A ยอนจุน Yeonjun 연준 คิม ยอน-จุน Kim Yeon-jun 김연준 เสียงหลัก มักเน่ เกาหลีใต้  O

 ประวัติ 

  2555: ก่อนการเปิดตัว 
ทางวงประกอบไปด้วย ฮยางซุก ที่เคยมีงานแสดงมาแล้วใน ‘Birth Secret’ รับบทเป็น ยอง ซุนยอง , ฮเยริน ที่ถูกขนานนามว่าเป็น  ‘อีฮโยริแห่งอิแทวอน’  ด้วยความสามารถในการเต้นและความเซ็กซี่ของเธอ ,ดาอึน ที่เปี่ยมไปด้วยความสามารถในการร้องและการเต้น ตามมาด้วยดาซม ผู้ชนะจากรายการดนตรี ‘Made in You’ ของทาง JTBC  และยอนจุน ที่เคยเข้าประกวดในรายการ ‘The Last Audition Of My Life’ ด้วยเสียงใสๆของเธอทำให้ได้รับฉายา 'เงาเสียงของไอยู' 

ด้านเพลงเปิดตัวของพวกเธอ  'Don't Mess With Me'  นั้นประพันธ์โดยอีซางอิน และอีชางฮยุน และเขียนเนื้อเพลงโดยฮงจิยู ส่วนท่าเต้นนั้นกำกับโดย Prepix ที่เคยทำงานกับไอดอลอย่าง บีสต์ (วงดนตรีเกาหลีใต้)  และ เจย์ พาร์ก  มาแล้ว

 2556: การเปิดตัว และมินิอัลบั้มครั้งแรก Don't Mess With Me 

หลังจากได้ปล่อยทีเซอร์วิดีโอออกมา ตามมาด้วยซิงเกิล 'Don't Mess With me' บนเว็บไซต์ชื่อดัง ยูทูบ และเว็บไซต์เพลงออนไลน์อีกหลายแห่งในเกาหลีใต้ ทูอายส์ก็ได้เข้าโชว์การแสดงในรายการเพลงหลายๆรายการ อาทิ เอ็ม! เคาต์ดาวน์ มิวสิคคอร์ โชว์แชมป์เปียน และอินกีกาโย แล้วนั้น ทูอายส์ก็ยังได้เข้าร่วมรายการเรียลลิตี้รายสัปดาห์ MTV Diary ที่ออกอากาศทางช่องดังอย่าง SBS และรายการ วีกลีไอดอล ร่วมกับบอยแบนด์วง เอ-แจ็กซ์ หลังจากนั้นก็ค่อยๆไปงานเดี่ยวของแต่ละคน จนในเดือนตุลาคมก็ได้ปล่อยซิงเกิล Shooting Star ออกมา หลังจากนั้นก็เงียบหายไปโดยมีข่าวออกมาเรื่อยๆ ซึ่งก็มีข่าวลือออกมาบ่อยๆว่าทูอายส์นั้นยุบวงไปแล้ว

 2558: ซิงเกิลอัลบั้มชุดที่3 "Pippi" 

 ผลงานอัลบั้ม 

Digital Singer
 Don’t Mess With Me (까불지마) (2013)

Single
 Shooting Star (2013)

Single Album
 3rd Single Album ‘PIPPI’ (2015)
# เพลิงนรี
เพลิงนรี เป็นบทประพันธ์โดย อินตรา สร้างเป็นละครโทรทัศน์มาแล้วสองครั้งทาง ช่อง 7 ในปี พ.ศ. 2548 ใช้ชื่อละครว่าเล่ห์ร้าย อุบายรัก และ ช่อง 3 พ.ศ. 2559 ใช้ชื่อว่าเพลิงนรี

 เรื่องย่อ 
เมื่อโชคชะตาพาให้ เจ้าหญิงพริริสา แห่งประเทศไทรจีส นำพาความแค้นกลับมาที่ประเทศไทย เพื่อหวังทำลายคนที่เคยใจร้ายกับเธอ และแม่ในอดีต แต่กลับกลายทำให้เธอมาพบกับความรักที่ไม่คาดฝันจาก ธีภพ สารวัตรหนุ่มหัวใจเด็ดเดี่ยว ผู้พยายามเปิดโปงว่าเธอเป็นใคร แต่การจับผิดกลายเป็นความรักที่จับเข้ามาในหัวใจ ทิฐิมานะที่พริริสามีหรือจะสู้รักแท้ของธีภพ เธอจึงต้องพ่ายแพ้ให้แก่หัวใจของเขา

 นักแสดงในครั้งต่าง ๆ 
 ปี  พ.ศ. 2548  พ.ศ. 2559 สถานีออกอากาศ  ช่อง 7  ช่อง 3 ผู้จัดละคร  โพลีพลัส(บ้านละคอน)  กัทส์ เอ็นเตอร์เทนเม้นท์ วันเวลาออกอากาศ  พุธ-พฤหัสบดี เวลา 20.15 น  พุธ-พฤหัสบดี เวลา 20.20 น. ชื่อละคร  เล่ห์ร้าย อุบายรัก  เพลิงนรี ผู้กำกับการแสดง  โชติรัตน์ รักเริ่มวงษ์  น้องนุช ชวาลา บทโทรทัศน์  ณัฐิยา ศิรกรวิไล  ญาลิล โธรัย ศักดิทัศน์ (2548)/ธีภพ วงศ์ทวีกาล (2559)  ชาคริต แย้มนาม  เจษฎาภรณ์ ผลดี พริริสา ฉันทพัฒน์/พริริสา รวีวุธ/เจ้าหญิงพริริสา  แคทรียา อิงลิช  ดาวิกา โฮร์เน่ เจ้าชายคามิน  จตุรวิทย์ คชน่วม  เกริกพล มัสยวาณิช อภิรุธ  ธเนศ ฉิมท้วม  ธนกฤต พานิชวิทย์ มิรา  -  มณีรัตน์ ศรีจรูญ กรนันท์ บูรพเกียรติ/เกรซ  เมย์ เฟื่องอารมย์  รวีวรรณ บุญประชม ไคซัจ  โจโจ้ ไมอ๊อกชิ  ทวีฤทธิ์ จุลละทรัพย์ กษัตริย์ราอิล  -  เกรียงไกร อุณหะนันทน์ราชินีนพวรรณรุ่งนภา กิตติวัฒน์ - พีรดา รวีวุธ  ภัทรา ทิวานนท์  เพ็ญพักตร์ ศิริกุล คณิน บูรพเกียรติ  ทูน หิรัญทรัพย์  สันติสุข พรหมศิริ กานดา บูรพเกียรติ  อาภาพร กรทิพย์  ซินดี้ เบอร์บริดจ์ ราห์มาน  -  บิลลี่ โอแกน พลตำรวจโทธเนศ   สุรศักดิ์ ชัยอรรถ  ทูน หิรัญทรัพย์ วิวรรณ  รุ่งนภา กิตติวัฒน์  รัชนี ศิระเลิศ ดร.กฤษณ์ บูรพเกียรติ (ปู่)  สมชาย สามิภักดิ์  สมภพ เบญจาทิกุล คุณหญิงจินตนา บูรพเกียรติ (ย่า)  จุรี โอศิริ  ดวงตา ตุงคะมณี ศจี  -  วิมลพันธ์ ชาลีจังหาญ ชนิตา  พุทธชาติ พงศ์สุชาติ  อนุสรา วันทองทักษ์ บุษกร จิตมั่น  รุ่งนภา พงศ์ทิพย์สุคนธ์  วรินดา ดำรงผล ไพโรจน์/โรซี่  -  จักรพันธ์ ตัณฑะสุวรรณะ อาซิส (สมุนของราห์มาน)  -  เรืองฤทธิ์ วิสมล วิมาลา  รสริน จันทรา  วิยะดา โกมารกุล ณ นคร นักแสดงรับเชิญ ริซ    สุริยนต์ ศรีอรทัยกุล เจ้าของงานประมูลสร้อยเพชร    ปัญญชลี เพ็ญชาติ ตัวเอง (ปรากฏตัวในงานประมูลสร้อยเพชร)    มณฑ์ลัชชา สกุลไทย ตัวเอง (ปรากฏตัวในงานประมูลสร้อยเพชร)    ชุติมณฑน์ สกุลไทย นายพลพอล (ผู้บัญชาการทหารสูงสุด ประเทศไทรจีส)    นักแสดงประกอบ (รับเชิญ) ผู้การสิทธิชัย (ผู้บัญชาการตำรวจแห่งชาติ ประเทศไทย)    เอกตะวัน คุ้มชาติ ป้าสินี    ประไพ สิโนทก ริสา ฉันทะพัฒน์/เจ้าหญิงพริริสา (วัยเด็ก)    เด็กหญิง จิรดา โมแรน เจ้าชายคามิน (วัยเด็ก)    เด็กชาย อัจฉริยะ ศรีวิลัย

 รางวัลและการเข้าชิง 
รางวัลสาขารางวัลผู้ได้รับการเสนอชื่อผลการตัดสิน <center> รางวัลไนน์เอ็นเตอร์เทน อวอร์ดส์ ครั้งที่ 10 “เป๊ก”มาแรง! คว้าขวัญใจมหาชน “แต้ว-เต๋อ” ยิ้มรับนักแสดงแห่งปีไนน์เอ็นเตอร์เทน อวอร์ด 2017 นักแสดงหญิงแห่งปี ดาวิกา โฮร์เน่
# อำเภอเดี่ยนเบียนดง
เดี่ยนเบียนดง  เป็นอำเภอของจังหวัดเดี่ยนเบียนในภาคตะวันตกเฉียงเหนือของประเทศเวียดนาม อำเภอนี้ส่วนใหญ่เป็นภูเขา และก่อตั้งขึ้นในปี ค.ศ. 1995

ในปี ค.ศ. 2003 อำเภอนี้มีประชากร 48,990 คน มีเนื้อที่ทั้งหมด 1,206 ตารางกิโลเมตร โดยมีที่ว่าการอำเภอตั้งอยู่ที่ตำบลเหมื่องลวน แต่เมืองเดียวในอำเภอนี้คือเมืองเดี่ยนเบียนดง

 เขตการปกครอง 
อำเภอเดี่ยนเบียนดงมี 14 เขตการปกครอง ประกอบด้วย 1 เมือง และ 13 ตำบล

 เมืองเดี่ยนเบียนดง 
 เจี่ยงเซอ 
 ฮ้างเหลี่ย 
 แกวโลม 
 ลวนเซ้ย 
 เหมื่องลวน 
 นาซอน 
 น็องอู 
 ฝี่หญื่อ 
 ฝิ่ญส่าง 
 ปู๊ห่ง 
 ปู๊ญี 
 เตี่ยสิ่ญ 
 ซาสุง
# มังกรทะเล (แก้ความกำกวม)
มังกรทะเล  อาจหมายได้ถึง

มังกรทะเลใบไม้ (Phycodurus eques)
มังกรทะเลใบหญ้า (Phyllopteryx taeniolatus)
มังกรทะเลทับทิม (Phyllopteryx dewysea)

ทั้ง 3 ชนิด เป็นปลากระดูกแข็งขนาดเล็ก ในวงศ์เดียวกับกับม้าน้ำและปลาจิ้มฟันจระเข้ (Syngnathidae)

category:การแก้ความกำกวม
# โรงเรียนเนกขัมวิทยา
โรงเรียนเนกขัมวิทยา เปิดทำการสอนครั้งแรกเมื่อวันที่ 16 พฤษภาคม 2527 จากนั้นปีการศึกษา 2538 โรงเรียนได้เปิดสอนในระดับชั้นมัธยมศึกษาปีที่ 4  เป็นปีแรก   แผนการจัดชั้นเรียนมัธยมศึกษาตอนต้น 3 – 3 - 3  มัธยมศึกษาตอนปลาย    2 – 2 - 2 โรงเรียนเนกขัมวิทยา เป็นโรงเรียนมัธยมศึกษาประจำตำบล ได้รับประกาศจัดตั้งจากกระทรวงศึกษาธิการ   เมื่อวันที่ 30  มีนาคม 2527 เปิดรับนักเรียนชั้น ม.1-6 ทั้งชาย และ หญิง  ปัจจุบันมีนักเรียน 285 คน   ครู-อาจารย์   19   คน  นักการภารโรง  2  คน

 ประวัติ 
ผู้ริเริ่มก่อตั้งโรงเรียนนี้คือ พระครูสังฆรักษ์ชุ่ม สัมปันโน เจ้าอาวาสวัดเนกขัมมารามองค์ปัจจุบัน  ท่านเล็งเห็นว่าการพัฒนาบุคคลเป็นสิ่งจำเป็นต่อการพัฒนาชาติ  และการพัฒนาบุคลากรควรเริ่มมีที่เยาวชนก่อน เพราะจะเป็นกำลังสำคัญในการพัฒนาชาติบ้านเมืองสืบไปจึงได้ชักชวนกรรมการวัดและประชาชนช่วยกันหาที่ดินเพื่อก่อสร้างโรงเรียนมัธยมศึกษาประจำตำบลขึ้นเพื่อให้โอกาสแก่เยาวชนในท้องถิ่นมีโอกาสได้รับการศึกษาสูงขึ้น   หากไม่มีโรงเรียนมัธยมศึกษาประจำตำบลแล้ว ผู้มีโอกาสเรียนก็แต่เฉพาะครอบครัวที่มีฐานะมั่นคั่งเท่านั้น เพราะต้องเดินทางไปเรียนที่โรงเรียนประจำอำเภอ หรือโรงเรียนประจำจังหวัดโดยการเหมารถรับ-ส่งประจำ ซึ่งต้องเสียค่าใช้จ่ายสูง จะโดยสารรถประจำทางไม่สะดวกถึงแม้เขตท้องที่ (วัดเนกขัมมาราม) จะอยู่ห่างไกลจากอำเภอดำเนินสะดวกเพียง 10 กิโลเมตร และห่างจากจังหวัดราชบุรีเพียง 15 กิโลเมตร เท่านั้นแต่ทางเป็นถนนลูกรังที่ขรุขระ มีรถโดยสารวิ่งน้อยและช้าเนื่องจากทางขรุขระตอนเย็นรถโดยสารจะหมดคิดเวลาประมาณ 15.30 น.  พระครูสังฆรักษ์ชุ่ม สัมปันโน และประชาชนเห็นความลำบากในการศึกษาเล่าเรียนของเยาวชน จึงได้เสนอเรื่องการจัดตั้งโรงเรียนมัธยมศึกษาไปยังกรมสามัญศึกษา

ในปี พ.ศ. 2526 เจ้าหน้าที่จากกรมสามัญได้ออกไปดูสถานที่ และสำรวจข้อมูลต่างๆ ในการจัดตั้งโรงเรียนปรากฏว่าที่ดินที่จะให้สร้างโรงเรียนไม่เพียงพอ ทางวัดจึงได้เจรจาขอซื้อที่ดินที่ติดต่อของวัดเพิ่มอีก 21 ไร่เศษ เป็นเงิน 1 ล้านบาทเศษ โดยขอตกลงว่าขอใช้ที่ดินในการก่อสร้างไปก่อน ส่วนเงินจะขอผ่อนชำระเป็นงวดๆ ไป

 แหล่งข้อมูลอื่น 
 เว็บไซต์โรงเรียนเนกขัมวิทยา
# ทางหลวงสหรัฐหมายเลข 1
ทางหลวงสหรัฐหมายเลข 1  เป็นทางหลวงสหรัฐแนวเหนือ-ใต้สายหลัก มีเส้นทางใกล้แนวฝั่งทะเลด้านตะวันออกของสหรัฐอเมริกา มีระยะทาง 2,369 ไมล์ (3,813 กิโลเมตร) ปลายทางทิศเหนือจากเมืองฟอร์ตเคนต์ รัฐเมน บริเวณเขตแดนแคนาดา-สหรัฐอเมริกา ลงไปยังทิศใต้ถึงเมืองคีย์เวสต์ รัฐฟลอริดา เป็นถนนแนวเหนือ-ใต้ที่ยาวที่สุดในสหรัฐอเมริกา โดยปกติทางหลวงหมายเลข 1 จะมีเส้นทางขนานใกล้ ๆ ไปกับอินเตอร์สเตต 95 แต่จะมีช่วงหนึ่งที่ทางหลวงหมายเลข 1 ออกห่างจากอินเตอร์สเตต 95 ไปทางทิศตะวันตกในช่วงระหว่างแจ็กสันวิลล์ รัฐฟลอริดา ถึงปีเตอร์สเบิร์ก รัฐเวอร์จิเนีย ทางหลวงสายนี้เชื่อมต่อเมืองสำคัญทางชายฝั่งทะเลตะวันออกเข้าด้วยกัน ได้แก่ ไมอามี วอชิงตัน ดี.ซี. บอลทิมอร์ ฟิลาเดลเฟีย นครนิวยอร์ก และบอสตัน ผ่านจากเขตภาคตะวันออกเฉียงใต้ของสหรัฐอเมริกาถึงนิวอิงแลนด์

ขณะที่ทางหลวงหมายเลข 1 มีเส้นทางพาดผ่านในแนวเหนือใต้ทางทิศตะวันออกของสหรัฐอเมริกานั้น บางส่วนของทางหลวงสายอื่น ๆ ได้แก่ 9, 13, 15, 17, 21 ซึ่งทางหลวงสายดังกล่าวมีเส้นทางใกล้ชิดกับชายฝั่งทะเลมากกว่า เมื่อได้มีการวางระบบถนนในยุค 1920 เดิมเป็นทางหลวงแอตแลนติก ต่อมาก็ได้ถูกกำหนดให้เป็นทางหลวงหมายเลข 1 ซึ่งไปตามเส้นแนวระหว่างตีนเขากับที่ราบชายฝั่งมหาสมุทรแอตแลนติก ทางทิศเหนือของออกัสตา รัฐจอร์เจีย โดยทางหลวงที่ห่างไกลไปทางฝั่งตะวันออกจะมีคุณภาพต่ำและเข้าถึงประชากรไม่มากRand McNally Auto Road Atlas, 1926, accessed via the Broer Map Library

 รายละเอียดของเส้นทาง 

 รัฐฟลอริดา 
thumb|left|upright|หลักไมล์ที่ศูนย์ในคีย์เวสต์

ทางหลวงหมายเลข 1 วิ่งไปตามชายฝั่งตะวันออกของรัฐฟลอริดา เริ่มต้นที่ 490 ถนนไวต์เฮด ในคีย์เวสต์ และผ่านเมืองไมแอมี ฮอลลีวูด ฟอร์ตลอเดอร์เดล เวสต์ปาล์มบีช ฟอร์ตเพียร์ซ เมลเบิร์น ไททัสวิลล์ เดย์โทนาบีช ปาล์มโคสต์ เซนต์ออกัสติน และแจ็กสันวิลล์ ช่วงของเส้นทางที่อยู่ทางใต้สุดที่เป็นช่วงที่ผ่านฟลอริดาคีส์ ระยะทางประมาณ  เป็นทางหลวงโอเวอร์ซีส มีขนาด 2 ช่องจราจร สร้างขึ้นในยุค 1930 หลังจากที่ทางรถไฟโอเวอร์ซีสของทางรถไฟสายชายฝั่งตะวันออกฟลอริดาได้ถูกทำลายโดยพายุเฮอร์ริเคนเลเบอร์เดย์ในปี พ.ศ. 2478 ส่วนช่วงต่อ ๆ มาของทางหลวงหมายเลข 1 ในรัฐฟลอริดา มักจะเป็นทางคู่ 4 ช่องจราจร และมีอินเตอร์สเตต 95 ตั้งอยู่ไม่ห่าง และมีทางหลวงรัฐหมายเลข A1A เป็นถนนริมชายหาดต่อเนื่อง ที่เป็นเส้นทางเลือกของทางหลวงหมายเลข 1 ซึ่งเป็นเส้นทางขาดตอน เพราะหลีกเลี่ยงการสร้างสะพานข้ามทางน้ำเข้า และหลีกเลี่ยงการตัดผ่านศูนย์อวกาศเคนเนดี เมื่อทางหลวงหมายเลข 1 ถึงทางตอนเหนือของแจ็กสันวิลล์ เส้นทางจะออกไปทางตะวันตกเฉียงเหนือไปยังเมืองออกัสตา รัฐจอร์เจีย โดยมีทางหลวงสหรัฐหมายเลข 17 เป็นเส้นทางชายฝั่งแทนไปจนถึงรัฐเวอร์จีเนีย และมีทางหลวงสหรัฐหมายเลข 13 รับช่วงต่อGoogle Maps street maps and USGS topographic maps, accessed via ACME Mapper ในรัฐฟลอริดา จนถึงยุค 1990 ทางหลวงหมายเลข 1 จะใช้ป้ายเครื่องหมายที่คมชัดสูง (ตัวอักษรสีขาวบนพื้นหลังสีแดง)John Gordon, The Virginian-Pilot, US Highway 17 to Florida: Scenic, Historic and Very Slow, December 29, 1993: "Drivers know they're in Florida when they notice the U.S. Highway signs are color-coded for easy recognition. The US 17 signs, for example, are yellow, while those of US 1 are red, US 90 blue. and US 27 green."

 รัฐจอร์เจีย 
thumb|right|Downtown Augusta skyline as seen from US 1 in North Augusta near I-520 exit #17

 รัฐนอร์ทแคโรไลนาและรัฐเซาท์แคโรไลนา 

 ภูมิภาคแอตแลนติกกลาง 

 นิวอิงแลนด์
# มังกรทะเลทับทิม
มังกรทะเลทับทิม  ปลากระดูกแข็งชนิดหนึ่ง ในวงศ์ปลาจิ้มฟันจระเข้และม้าน้ำ (Syngnathidae) 

นับเป็นปลาที่เพิ่งค้นพบใหม่ ในปี ค.ศ. 2015 โดยถูกแบ่งออกมาจากมังกรทะเลใบหญ้า (P. aeniolatus) ซึ่งอยู่ในสกุลเดียวกัน นับเป็นการค้นพบปลาจำพวกมังกรทะเลเป็นครั้งแรกในรอบ 150 ปี 

โดยนักวิทยาศาสตร์ของสถาบันสมุทรศาสตร์สคริปส์ มหาวิทยาลัยแคลิฟอร์เนีย วิทยาเขตซานดิเอโก วิเคราะห์ตัวอย่างเนื้อเยื่อของมังกรทะเลที่ได้จากทางตอนใต้ของออสเตรเลียเมื่อปี ค.ศ. 2007 พบว่า ลำดับการเรียงตัวของดีเอ็นเอไม่ตรงกับของมังกรทะเลชนิดอื่น โดยลักษณะพันธุกรรมมีลักษณะเฉพาะเช่นเดียวกับเม็ดสีซึ่งเป็นสีแดง และเครื่องสแกนสร้างภาพเอ็กซเรย์สามมิติโครงกระดูกของมังกรทะเลทับทิมพบว่ามีความแตกต่างออกไป

มังกรทะเลทับทิม มีสีแดงตลอดทั่วทั้งลำตัว ทั้งนี้เชื่อว่าเพราะการที่อาศัยอยู่ในน้ำลึก ซึ่งสีแดงจะถูกดูดซับอย่างมีประสิทธิภาพและช่วยในการอำพรางตัว โดยมังกรทะเลทับทิมจะไม่มีระยางค์ยื่นออกมาเหมือนกับมังกรทะเลอีกสองชนิดแรก และอาศัยอยู่ในระดับความลึกกว่า ทั้งนี้เชื่อการที่มีสีแดงตลอดทั้งลำตัวเพื่อใช้ในการพรางตัวเข้ากับดงสาหร่ายทะเล อันเป็นสถานที่อาศัยหลัก กินอาหารจำพวกแพลงก์ตอนสัตว์และครัสเตเชียนขนาดเล็กจำพวกกุ้ง และเพิ่งมีการบันทึกภาพเคลื่อนไหวได้เป็นครั้งแรก เมื่อต้นปี ค.ศ. 2017 ความยาว 30 นาที โดยคณะนักวิทยาศาสตร์มหาวิทยาลัยแคลิฟอร์เนีย วิทยาเขตซานดิเอโก ร่วมกับพิพิธภัณฑ์เวสเทิร์นออสเตรเลีย ทำการสำรวจโดยใช้กล้องจากยานสำรวจใต้น้ำในระยะไกลหน้า 14 ประชาชื่น-ไอที,  'มังกรทะเลทับทิม' เผยโฉมครั้งแรกในธรรมชาติ. มติชนปีที่ 40 ฉบับที่ 14193: วันพฤหัสบดีที่ 19 มกราคม พ.ศ. 2560
# มังกรทะเล
มังกรทะเล  ปลากระดูกแข็งในสกุล Phyllopteryx ในวงศ์ปลาจิ้มฟันจระเข้และม้าน้ำ (Syngnathidae) 

จัดเป็นปลาเฉพาะถิ่นที่พบได้ในท้องทะเลในประเทศออสเตรเลียเท่านั้น โดยจัดอยู่ในกลุ่มเดียวกับปลาจิ้มฟันจระเข้ (Syngnathinae) 

เดิมเคยเชื่อว่ามีเพียงชนิดเดียว แต่ในปี ค.ศ. 2015 ได้มีการค้นพบชนิดใหม่เป็นครั้งแรกในรอบ 150 ปี

 Phyllopteryx dewysea Stiller, Wilson, & Rouse, 2015 (มังกรทะเลทับทิม)
 Phyllopteryx taeniolatus Lacepède, 1804 (มังกรทะเลใบหญ้า)
# ฟูโรซีไมด์
ฟูโรซีไมด์  ขายภายใต้ชื่อการค้า ลาซิกซ์  ฯลฯ เป็นยาที่ใช้รักษาอาการบวมน้ำเนื่องจากภาวะหัวใจวาย โรคตับแข็งหรือโรคไต นอกจากนี้ยังอาจใช้รักษาความดันโลหิตสูง ปริมาณยาที่ใช้แล้วแต่บุคคล ให้ได้ทั้งเข้าหลอดเลือดดำและทางปาก เมื่อรับประทานตรงแบบยาจะเริ่มออกฤทธิ์ภายในหนึ่งชั่วโมง แต่ถ้าเข้าหลอดเลือดดำตรงแบบจะเริ่มออกฤทธิ์ในห้านาที

ผลข้างเคียงทั่วไปมีความดันเลือดตกเมื่อยืนขึ้น เสียงในหูและภาวะไวแสง ผลข้างเคียงร้ายแรงที่อาจเกิดขึ้นได้มีการเสียดุลอิเล็กโทรไลต์ ความดันเลือดต่ำ และหูหนวก แนะนำให้ทดสอบเลือดเป็นประจำสำหรับผู้ที่ได้รับยาเพื่อรักษา ฟูโรซีไมด์เป็นยาขับปัสสาวะที่ออกฤทธิ์ที่ลูป (loop diuretic) ชนิดหนึ่งซึ่งออกฤทธิ์โดยลดการดูดกลับโซเดียมที่ไต

ฟูโรซีไมด์ถูกค้นพบเมื่อปี 2505 อยู่ในรายการยาหลักของตัวแบบองค์การอนามัยโลก (World Health Organization's List of Essential Medicines) คือ ยาที่สำคัญที่สุดที่จำเป็นต่อระบบบริการสุขภาพพื้นฐาน ราคาขายส่งทั่วโลกอยู่ระหว่าง 0.004 ถึง 0.02 ดอลลาร์สหรัฐต่อวัน ในสหรัฐมีขายเป็นยาสามัญ ราคาประมาณ 0.15 ดอลลาร์สหรัฐต่อวัน ฟูโรซีไมด์อยู่ในรายการยาต้องห้ามขององค์กรต่อต้านการใช้สารต้องห้ามโลกเนื่องจากกังวลว่าอาจบดบังยาอื่น ยานี้ใช้ป้องกันและรักษาม้าแข่งที่มีภาวะเลือดออกในปอดที่ชักนำด้วยการออกกำลังกาย (exercise-induced pulmonary hemorrhage)